सामूहिक कृषि
सामूहिक कृषि (collective farming) ऐसी कृषि को कहते हैं जिसमें कई किसान मिलकर भागीदारी से कहीं कृषि का उद्योग चलाएँ। कुछ साम्यवादी व्यवस्थाओं में किसानो और मवेशी-पालकों को सरकारी आदेश से संगठित करके सामूहिक कृषि में लगाया गया था, मसलन भूतपूर्व सोवियत संघ की कोलख़ोज़ प्रणाली में ऐसा होता था। अन्य स्थानों पर कृषक स्वेच्छा से कृषि सहकारी योजनाओं में संगठित होकर सामूहिक खेती करते थे, उदाहरण के लिए इज़राइल की किब्बुत्ज़ प्रणाली में।